Úrad vlády  SR	Na rokovanie vlády SR
Sekcia hospodárskej politiky	dňa 20.2.2002
	k číslu: 358/2002
	k bodu: 22

S t a n o v i s k o

k Návrhu na zmenu uznesenia vlády SR č. 363/2001, úloha č.10 prílohy A                 Nové znenie a k Dodatku č.1
______________________________________________________________________

	I.

Materiál predkladá minister hospodárstva SR na základe záznamu z PEM zo dňa 12.11.2001. Obsahuje návrh uznesenia, predkladaciu správu, štatistické informácie  NBS, uznesenie vlády SR č.363/2001, vyhodnotenie pripomienkového konania, komuniké.

		II.

V pripomienkovom konaní NBS o.i. vzniesla námietku k  bodu B.  návrhu uznesenia, ktorá nebola predkladateľom akceptovaná. 

		III. 

Porada ekonomických ministrov dňa 12.11.2001 prerokovala Správu o príleve priamych zahraničných investícií predloženú ministrom hospodárstva na základe bodu č.10 prílohy A uznesenia vlády SR č.363/2001 k analýze vývoja príčin nezamestnanosti a návrhu opatrení na jej znižovanie.  PEM prijala  tento záver:

Porada ekonomických ministrov vlády SR
1.	berie na vedomie predloženú správu s pripomienkami,
2.	odporúča predkladateľovi predkladať na rokovanie PEM polročne
•	situačnú správu o príleve priamych zahraničných investícií, zameranú na hodnotenie potenciálnych a realizovaných projektov, hodnotenie účinnosti investičných stimulov a analýzu bariér investovania,
•	informáciu o príleve priamych zahraničných investícií vypracovanú  na základe štatistických údajov sledovaných Národnou bankou Slovenska,
            a  predloženú správu vrátane  návrhu uznesenia vlády upraviť podľa diskusie.
 Predložený návrh, podľa nášho názoru, nie postačujúco reaguje na odporúčanie PEM predkladať na jej rokovanie ( popri štatistickej informácii ) najmä situačnú správu o príleve priamych zahraničných investícií.  

 Situačná správa by mala vyhodnotiť dosiahnuté efekty pri realizácii konkrétnych projektov so zahraničnou kapitálovou spoluúčasťou najmä z pohľadu ich vplyvu na zvýšenie zamestnanosti, mala by informovať o nových pripravovaných projektoch a nimi generovaných potenciálnych pracovných príležitostiach,  identifikovať bariéry investovania a vyhodnotiť účinnosť prijatých investičných stimulov. Na vypracovaní takto poňatej správy by sa mala spolupodieľať predovšetkým špecializovaná agentúra SARIO. 

V uvedených súvislostiach, podľa nášho názoru, je opodstatnené stanovisko NBS prezentované v pripomienkovom konaní o nadbytočnosti bodu B.1 návrhu uznesenia a odporúčame tento bod vypustiť. 

S ohľadom na súčasné termíny zverejňovania štatistiky priamych zahraničných investícií Národnou bankou Slovenska odporúčame v bode A.1 stanoviť termín predkladania správy na rokovanie  PEM  na mesiace  jún a december.
  
Vláde SR odporúčame návrh schváliť  a prijať uznesenie upravené podľa pripomienok v stanovisku.  

Bratislava  14.2. 2002